
R E F E R A T   D E   A P R O B A R E
la proiectul de hotărâre privind acordarea unui mandat special  
președintelui ASOCIAŢIEI DE DEZVOLTARE INTERCOMUNITARĂ 
„Sistemul Integrat de Gestionare a Deșeurilor Județul Hunedoara”



	Având în vedere că sistemul de management al deșeurilor de pe raza județului Hunedoara este un sistem integrat în care ADI S.I.G.D. are obligația de a asigura monitorizarea activității operatorilor de salubritate, asociația va avea responsabilitatea colectării tuturor datelor necesare efectuării plății de către OIREP-uri, pe baza cantităților și a rapoartelor de activitate specifice ale operatorilor, care permit asigurarea trasabilității deșeurilor de ambalaje reciclate.
	Plata trebuie să acopere costurile de gestionare a deșeurilor de ambalaje, pe baza tarifelor aplicate de operatori.
 	Față de cele de mai sus și ținând cont de adresa  nr. 2218/13.10.2021 a  Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara”, înregistrată la Primăria Municipiului Brad sub nr. 41737/14.10.2021, am inițiat prezentul proiect de hotărâre prin care am propus mandatarea președintelui Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara” pentru ca în numele și pentru Municipiul Brad să semneze contractul – cadru vizând acoperirea costurilor nete pentru colectarea, transportul, stocarea temporară, sortarea și încredințarea în vederea valorificării deșeurilor de ambalaje la nivelul zonei de colectare 1 Brad.
	Menționez că acest contractul se va încheia între Asociația de Dezvoltare Intercomunitară „Sistemul Integrat de Gestionare a Deșeurilor Județul Hunedoara”  și diferite organizații de preluare a responsabilităților (OIREP).
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
           Invoc în susținerea propunerii mele prevederile art. 8 alin. 3 lit. i, art. 9 alin. 1 lit. a și art. 10 alin. 5 din Legea nr. 51/2006 privind serviciile comunitare de utilități publice, republicată cu modificările și completările ulterioare, ale O.U.G. nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de Urgență a Guvernului nr. 196/2005 privind Fondul de 


mediu, ale Legeii nr. 31/2019 privind aprobarea Ordonanței de Urgență a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de Urgență a Guvernului nr. 196/2005 privind Fondul de mediu,  ale art. 129 alin. 1, alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

